open-index/open-wikipedia-markdown huggingface dataset:
Mikael Backlund

**Mikael Backlund** (sündinud 17. märtsil 1989 Västeråsis) on Rootsi jäähokimängija, kes mängib keskründajana NHL-i klubis Calgary Flames. Ta on klubi asekapten.

Ta alustas klubikarjääri Rootsi klubis Västerås IK.

2007. aastal valiti ta NHL-i ''draft''is Flamesi poolt 24. valikuna. NHL-is tegi ta Flamesi meeskonnas debüüdi 8. jaanuaril 2009 mängus New York Islandersi vastu. Ülejäänud hooajast 2008–09 mängis ta Western Hockey League'i (WHL) klubis Kelowna Rockets, kellega tuli sel hooajal WHL-i meistriks. Esimese värava viskas ta NHL-is 28. jaanuaril 2010 mängus Phoenix Coyotesi vastu. Suurema osa hooajast 2009–10 mängis ta American Hockey League'i klubis Abbotsford Heat. Alates hooajast 2010–11 on Backlund kuulunud Flamesi põhikoosseisu. Hooaja 2012–13 alguses toimunud NHL-i tööseisaku tõttu mängis ta taas oma kunagise koduklubi Västerås IK-i koosseisus Rootsi esiliigas.

2018. aastal tuli Backlund Rootsi jäähokikoondisega maailmameistriks. Lisaks on ta maailmameistrivõistlustel võitnud veel kolm medalit.

## Välislingid
* Mikael Backlund NHL.com lehel
* Mikael Backlund hockeydb.com lehel
Agnès Buzyn

**Agnès Buzyn** (sündinud 1. novembril 1962 Pariisis) on juudi rahvusest Prantsusmaa arst (hematoloog), arstiteadlane ja poliitik. Ta oli 17. maist 2017 kuni 16. veebruarini 2020 Prantsusmaa tervishoiuminister.

Ta sündis 1962. aastal Pariisis juudi peres. Tema isa Élie Buzyn, kes on pärit Poolast Łódźist, kes ületas Buchenwaldi surmamarsi 16-aastaselt ja lahkus pärast Buchenwaldi koonduslaagrit Suurbritannia Palestiinasse. Temast sai Pariisis ortopeediakirurg ja ta abiellus prantsuse juudi naise Ettyga, kelle pere varjas sõja ajal Prantsusmaal. Ta on lõpetanud Pariisi Descartesi Ülikooli (*[[Université Paris-Descartes|Université Paris 5 René Descartes]]*).

Ta on arst, hematoloog ja ülikooli professor. Aastatel 2008–2013 juhtis ta Prantsusmaa tuumaohutuse ja radiatsiooni eest kaitsmise agentuuri (IRSN) - ametit, mille eesmärk oli avalikkuse rahustamine pärast Jaapani Fukushima I AEJ tuumaõnnetust 2011. aastal. Ta on olnud Prantsuse Riikliku Vähiinstituudi ja teiste rahvatervise valdkonna juhatuste juht. Mitu aastat oli ta Pariisi Neckeri lastehaigla vanemarst ja teadur, õpetades Pariisi VI ülikoolis (*[[Université Pierre-et-Marie-Curie|Université Paris 6 Pierre-et-Marie-Curie]]*) hematoloogiat ja siirdamist.

2017. aasta 17. mail nimetas president Emmanuel Macron Buzyni tervishoiuministriks.

2020. aasta 16. veebruaril astus ta tagasi ministri ametist, selleks et kandideerida Pariisi linnapea valimistel.
Leid (ansambel)

**Leid** oli Rakvere 1. Keskkooli ansambel, kes oli tuntud ka nimega **Omad Poisid** ning tegutses aastatel 1973–1975 Rakvere KIT-i klubis. Ametlikku nime bändil siiski polnud. Peamiselt mängiti tantsuõhtutel Rakvere rajooni kultuurimajades ja koolides. Repertuaaris olid kaverid eesti ja inglise keeles (üks lugu ka ungari keeles), stiiliks *pop-rock*.

Ansambli tegevusest kirjutas Rakvere Gümnaasiumi õpilane Gert Lõhmus 2009. aastal uurimuse "Unistuste koolibänd", juhendaja oli õpetaja Heli Kirsi. 

Vello Salumetsa koostatud raamatus "Rockrapsoodia. Eesti rockmuusika sünnilugu" on bändist kirjutis pealkirja all "Rakvere Kitarristide Bänd Omad Poisid".

Ansamblis mängisid: Ülo Lodeson (trummid), Tõnu Tanvell (bass), Anti Kuus (laul), Aivar Sirelpuu (laul ja kitarr), Tarmo Schmidt (klaver), Bruno Kaldre (elektriorel) ja Kaido Vainomaa (kitarr).

## Viited
Hämmalised

**Hämmalised** (*Solifugae*) on selts ämblikulaadseid. 

Nad on tugeva lõuaaparaadiga, enamasti kollakat või pruunikat värvi kehaga.

Nad elavad troopilistel ja subtoopilistel aladel. Euroopas on neid 6 liiki, Vahemere maades. Eestis neid ei leidu.

## Välislingid
*Hämmalised (lühike ülevaade)
Harimalk

**Harimalk**  (ka *vares(e)jalad*) on õlg- ja rookatuse harja kinnitavad ristamisi asetatud puud ehk malgad.  

Malgad(roikad) valmistati ilmastikukindlast kuuse- või kadakapuust, ühendati omavahel otsast pulgaga ning asetati harjale selle püsivuse tagamiseks, üks ühele, teine teisele poole. Harimalkade pikkus oli kuni 1,5 meetrit ja paigaldusvahe 40–60 cm. Tihti seoti nende ülemiste ristuvate otste külge pikk peenike puuvars.
 
## Viited
Bellingshauseni kraater

**Bellingshauseni kraater** (ladina keeles *Bellinsgauzen*) on kraater, mis asub Kuu tagaküljel lõunapolaaralas. Kraater on saanud nime baltisaksa päritolu meresõitja, Venemaa admirali Fabian Gottlieb Benjamin von Bellingshauseni järgi, seda kinnitas 1970. aastal Rahvusvaheline Astronoomiaunioon.

## Kraatri kirjeldus
Kraatri lähimad naabrid on Cabannese kraater läänes; Bhabha ja Bose kraatrid põhjas; Stoney kraater kirdes; Lemaître'i kraater idas ja kraatrivalli lõunaosaga piirnev Berlage kraater. Kraatri keskuse selenograafilised koordinaadid on 60°43′S ja 164°51′W, kraatri läbimõõt on 63 km, sügavus on 2,7 km.

## Allikad
* Kuu piltide digitaalne atlas.
* Kraatri kirjeldus saidil The Moon-Wiki.
* Andersson, L.E., and E.A. Whitaker, NASA Catalogue of Lunar Nomenclature, NASA Reference Publication 1097, October 1982.

## Viited
Nugilestalised

**Nugilestalised** (*Parasitiformes*) on lestaliste alamklassi kuuluv selts ämblikulaadseid. 

Seltsi kuulub umbes 4000 liiki, kellest enamik liigitatakse kolme alamsugukonda: nugilestad (*Gamasoidea*), kilplestad (*Uropodoidea*) ja puugid (*Ixodoidea*).

## Välislingid
*Nugilestalised (lühike ülevaade).
Marcos Llorente

**Marcos Llorente Moreno** (sündinud 30. jaanuaril 1995 Madridis) on Hispaania jalgpallur, kes mängib poolkaitsjana Hispaania kõrgliiga klubis Madridi Atlético.

Ta alustas klubikarjääri Madridi Realis, mille noorteakadeemiaga liitus ta 2008. aastal. Debüüdi Hispaania kõrgliigas tegi ta Reali meeskonnas 17. oktoobril 2015 mängus Levante vastu. Hooajal 2016–17 mängis ta Hispaania kõrgliigas laenul Deportivo Alavési meeskonnas.

2019. aasta juunis sõlmis ta viieaastase lepingu Madridi Atléticoga. Arvatav üleminekusumma oli 35 miljonit eurot. 14. veebruaril 2020 toimunud mängus Valencia vastu lõi ta oma esimese värava Hispaania kõrgliigas.

## Saavutused
;Madridi Real
*UEFA Meistrite Liiga: 2017–18
*UEFA Superkarikas: 2017
*Klubide maailmameistrivõistlused: 2017, 2018
Felipe Augusto de Almeida Monteiro

**Felipe Augusto de Almeida Monteiro** (tuntud lihtsalt kui **Felipe**; sündinud 16. mail 1989 Mogi das Cruzesis) on Brasiilia endine jalgpallur (keskkaitsja).

Ta alustas klubikarjääri kodulinna klubis União Mogi. 2011. aastal mängis ta Brasiilia esiliiga klubis Bragatino.

2012. aastal liitus ta Brasiilia kõrgliigaklubiga Corinthians. 26. juulil 2015 lõi ta mängus Coritiba vastu oma esimese värava Brasiilia kõrgliigas. Samal hooajal tuli ta klubiga Brasiilia meistriks.

2016. aastal siirdus ta Portugali kõrgliigaklubisse Porto. 23. augustil 2016 lõi ta UEFA Meistrite Liiga *playoff*-mängus Roma vastu värava. Viis päeva hiljem lõi ta Lissaboni Sportingu vastu oma esimese värava Portugali liigas. Hooajal 2017–18 tuli Felipe Portoga Portugali meistriks.

2019. aasta mais suundus ta 20 miljoni euro eest Hispaania kõrgliigaklubisse Madridi Atlético. Hooajal 2020–21 tuli ta klubiga Hispaania meistriks.

2023. aasta jaanuaris suundus ta 18 Inglismaa kõrgliigasse klubisse Nottingham Foresti. Pärast seda, kui tema leping Nottingham Forestis hooaja 2023/24 järel lõppes, lõpetas Felipe ka jalgpallurikarjääri.

Brasiilia jalgpallikoondises tegi Felipe debüüdi 11. septembril 2018 sõprusmängus El Salvadori vastu. Ta kuulus algselt Brasiilia koondisse 2021. aasta Copa Américal, kuid vigastuse tõttu asendati ta Léo Ortiziga. Koondises sai ta kirja kokku kaks mängu.

## Saavutused
;Corinthians
*Campeonato Brasileiro Série A: 2015
*Campeonato Paulista: 2013
*Copa Libertadores: 2012
*Recopa Sudamericana: 2013
*Klubide maailmameistrivõistlused: 2012
;Porto
*Primeira Liga: 2017–18
*Supertaça Cândido de Oliveira: 2018
;Madridi Atletico
*La Liga: 2020–21

## Viited
Rakmed

**Rakmed** on hobuste jmt loomade rakendamise vahendid.  

Ratsarakmed on: 
*sadul 
*valjad. 
Veo- ja sõidurakmed on:
*aisad
*leid
*look
*ohjad
*rangid
*rangiroomad
*sedelgas 
*sorid
*trengid  
*valjad. 

Valjad olid hobuse juhtimiseks ja pea vajalikus asendis hoidmiseks. Hobuse veojõud kandus rangidele abaluude kaudu, soride kasutamisel vedas hobune rinnaga. Sedelga ehk ülemise rihma abil hoiti look ja aisad ning rangid (trengid) õiges asendis. Hobust sai juhtida, ergutada või peatada ohjade abil. Pidurdada ja tagurdada sai hobune leide ja sedelga alumise rihma abil, mis seoti ümber alarinna aiste või trengide külge. Looka, range jm rakmete osi kaunistati sageli lõigatud või värvitud mustritega, ka metallnaastudega.
 
## Viited
Ujulestad

**Ujulestad** ehk **ujunahad** on peamiselt veeloomade varvaste vahel paiknevad õhukesed nahkmoodustised, mis hõlbustavad ujumist.

## Vaata ka
*jalg
Antonius Arena

**Antonius Arena** (Antoine Arène; u 1500 Solliès-Pont – 1544 või 1550. aastad) oli prantsuse jurist ja luuletaja. On muuhulgas kirjutanud ühe tantsukunstialase traktaadi.

## Eluloolist
Antonius Arena sündis 1500. aasta paiku Soliersi asulas (nüüdne Solliès-Pont) Toulouse'i lähedal Vari departemangus. Perekond omas tõenäoliselt maavaldust ja suguvõssa kuulus haritlasi, näiteks oli üks ta onu meditsiinidoktor. Oletatavalt 1519. aastast õppis Arena Avignoni ülikoolis õigusteadust ja arvatavasti 1521. aastal lõpetas stuudiumi, mille oli vahepeal katkestanud Provence'is puhkenud katk.

Pärast õpinguid astus ta 1527. aastal Prantsusmaa sõjaväkke ja tegi kaasa sõjakäigu Itaaliasse. Aasta-paari pärast pöördus ta Provence'i tagasi ja seadis end sisse Aix's, ilmselt juristi ametis. 1536. aasta allikas mainib teda kohtunikuametis Saint-Rémy-de-Provence'is. Suri vallalisena arvatavasti enne 1550. aastaid (täpse daatumi osas pole allikad üksmeelel).

## Looming
Arena muljed sõjast ja selle laastavast mõjust nii sõduritele kui ka tsiviilelanikkonnale on paljude tema luuletuste teemaks. Luulet kirjutas ta toona üliõpilaste ja kirjameeste seas populaarses makaroonilises ladina keeles, milles oli eri romaani keelte elemente ning autori enda sõnaloomet. Veel käsitlesid Antonius Arena luuletused kohtuprotsesse, Avignoni üliõpilastavasid ja tantse, mida oli tavaks tantsida autori suhtlusringkonnas.

### Tantsutraktaat
Tuntuim Arena teos on lühipealkirja "Ad suos compagnones studiantes" all (ka "Provincialis de bragardissima...") tuntud tantsu käsitlev värsivormis traktaat, mille vanim säilinud eksemplar pärineb 1520. aastate lõpust (oletatavalt 1529. aastast, kuid on arvatud ka, et esmatrükk ilmus 1519). Pärast seda anti teost välja palju kordi, 1770. aastani on kokku loetud 32 trükki. Eleegilises distihhonis kirjutatud traktaat algab hulga pikkade pühendustega ja manitsustega heade kommete järgimiseks tantsul ja suhtlemises. Teos ei sisalda kirjapandud muusikat, kuid selles kirjeldatakse üksikasjalikult *[[basse danse]]*ija antakse kokku 58 *basse danse*i sammuloendit. Napimalt käsitletakse pavaani, galjardi, tourdioni ja kuranti.

## Viited

## Välislingid
* Antonius Arena. ''Provincialis de bragardissima villa de Soleriis, ad suos compagnones studiantes, qui sunt de persona friantes, bassas dansas in gallanti stilo bisognatas et de novo per ipsum correctas et joliter augmentalas, cum guerra Romana totum ad longum sine require, et cum guerra Neapolitana et cum revolta Gennuensi et guerra Avenionensi, et epistola ad falotissimam garsam, pro passando lo tempus alegramentum mandat''. Lyon, 1533 (Arena tantsutraktaat digiteerituna portaalis Gallica)
Rahvusvaheline metsapäev

**Rahvusvaheline metsapäev** (ka *ülemaailmne metsapäev*) on 21. märtsil. Tähistatakse seda ÜRO Peaassamblee algatusel alates 2012. aastast.

21. märtsil 2020. aastal toimub Tallinnas Vabaduse väljakul MTÜ Päästame Eesti Metsad korraldusel meeleavaldus Eesti metsade toetuseks. Esinevad muusikud Lenna Kuurmaa, Tõnis Mägi, Hanna-Liina Võsa, Mick Pedaja, Karl Madis jt, kõnelevad Peeter Laurits, Liina Steinberg, Mariell Jüssi, Anna Hints jt.
João Félix

**João Félix Sequeira** (sündinud 10. novembril 1999 Viseus) on Portugali jalgpallur, kes mängib ründajana Hispaania kõrgliiga klubis Barcelona (laenul Madridi Atléticost) ja Portugali jalgpallikoondises.

Ta alustas klubikarjääri Portugali suurklubis Lissaboni Benfica 2015. aastal. 2016. aastal debüteeris ta Benfica duubelmeeskonnas Portugali esiliigas. Ta mängis Benfica duubelmeeskonnas kaks hooaega ja lõi seitse väravat. 

18. augustil 2018 tegi ta Benfica põhimeeskonnas debüüdi Portugali kõrgliigas. Kaheksa päeva hiljem lõi ta mängus Lissaboni Sportingu vastu oma esimese värava Portugali kõrgliigas. Félix tuli sel hooajal Benficaga Portugali meistriks ja valiti liiga hooaja parimaks noormängijaks. Ta lõi hooajal 2018–19 liigas kokku 15 väravat. 11. aprillil 2019 tegi ta UEFA Meistrite Liiga veerandfinaalis Frankfurdi Eintrachti vastu kübaratriki, saades sellega UEFA Meistrite Liiga ajaloo noorimaks mängijaks, kes seda suutnud on.

2019. aastal pälvis ta Euroopa parima noorjalgpalluri auhinna Golden Boy. 

2019. aastal siirus ta 126 miljoni euro eest Madridi Atléticosse. See oli suuruselt neljas üleminekutasu jalgpalli ajaloos. Esimese värava lõi ta Madridi Atlético särgis Hispaania kõrgliigas 1. septembril 2019 mängus Eibari vastu. Hooajal 2020/21 tuli ta Atléticoga Hispaania meistriks. Hooajal 2021/22 valiti Félix Atlético hooaja parimaks mängijaks.

Talvel 2023 oli ta laenul Londoni Chelseas, kus ta lõi 16 mänguga 4 väravat. Suvel 2023 siirdus ta laenule FC Barcelonasse.

Portugali jalgpallikoondises tegi Félix debüüdi 5. juunil 2019 UEFA Rahvuste Liiga poolfinaalis Šveitsi vastu. Koondisekarjääri esimese värava lõi ta 5. septembril 2020 UEFA Rahvuste Liiga mängus Horvaatia vastu. Ta kuulus Portugali koondisse nii 2021. aasta Euroopa meistrivõistlustel kui 2022. aasta maailmameistrivõistlustel.

## Saavutused
;Benfica
*Primeira Liga: 2018–19
;Madridi Atlético
*La Liga: 2020–21

## Viited

## Välislingid

* Profiil Madridi Atlético kodulehel
Laine Leichter

**Laine Leichter** (aastani 1945 **Laine Siim**; 8. juuni 1919 Harkiv – 23. aprill 2019 Tallinn) oli eesti tšellist ja muusikapedagoog. Ta oli Eesti tšellistide koolkonna rajaja. 

Laine Leichter õppis Tartus Tiina Kapperi ja Tallinnas Galina Tšernjavskaja tantsustuudios. Tema esimene tšelloõpetaja oli Estonia teatri tšellist Karl Bachblum. Ta õppis Tallinna Konservatooriumis  tšelloerialal aastatel 1929–1935 ( Raymond Bööcke klass) ja 1935–1942 (August Karjuse klass). 1938. aastal lõpetas Tallinna I tütarlastegümnaasiumi.  

Aastatel 1938–1940 mängis Tallinna Töölisteatris, 1940–1946 ja 1949–1953 Eesti Raadio sümfooniaorkestris ja 1953–1968 Estonia teatri orkestris (rühmakontsertmeistri abi), esines samuti solisti ja ansamblimängijana. Töötas tšellopedagoogina 1942–1948 Tallinna Konservatooriumis, 1948–1959 Tallinna Lastemuusikakoolis, 1959–1965 Tallinna Muusikakoolis ja 1964–2011 Tallinna Muusikakeskkoolis.  

Laine Leichter oli Eesti tšellistide koolkonna looja. Sellesse koolkonda kuuluvad Toomas Velmet, Teet ja Marius Järvi, Leho Karin, Henry-David Varema, Mart Laas, Andreas Lend, Marcel Johannes Kits jpt väljapaistvad tšellistid. Tema viimane õpilane Marcel Johannes Kits on esimene eesti keelpillimängija, kes on võitnud maailma ühe kaalukama rahvusvahelise konkursi, George Enescu nimelise konkursi *grand prix’*.

1998. aastal valmis Eesti Televisioonis sarjas „Eestiaegsed inimesed” Peep Puksi film „Laine Leichter”.

## Tunnustus

* 1999 Eesti Kultuurkapitali helikunsti sihtkapitali aastapreemia (pikaajaline silmapaistev pedagoogiline töö)
* 2005 Valgetähe IV klassi teenetemärk
* 2008 Riho Pätsi Koolimuusika Fondi stipendium
* 2009 Eesti Muusikanõukogu muusikapreemia (võimsa tšellistide koolkonna legendaarsele Õpetajale)
* 2012 Eesti Rahvuskultuuri Fondi elutöö tänuauhind

## Isiklikku

Tema abikaasa oli muusikateadlane ja -kriitik Karl Leichter. Tema tütar on Epp Karin ja lapselapsed Leho Karin ja oboemängija Kasso Karin (1971).

## Viited
Leid (rakmed)

**Leid**  (murdes ka **lentsid**) on rangide külge kinnitatav kitsastest külg- ja põikrihmadest ning seljarihmast koosnev hobuserakmete osa.

Kuna leid paiknevad hobuse seljal ja laudjal, takistavad nad pidurdamisel või tagurdamisel range üle hobuse pea nihkumast.

## Vaata ka
*aisad
*look
*ohjad
*rangid
*rangiroomad
*sedelgas 
*sorid
*trengid  
*valjad
 
## Viited
Yassine Bounou

**Yassine Bounou** (araabia keeles ياسين بونو, tuntud ka kui **Buno**; sündinud 5. aprillil 1991 Montréalis) on Maroko jalgpallur, kes mängib väravavahina Saudi Araabia kõrgliiga klubis Al Hilal ja Maroko jalgpallikoondises.

Ta sündis Kanadas, kuid kolis lapsepõlves Marokosse. 1999. aastal liitus ta Maroko jalgpalliklubiga Wydad Casablanca. Klubi põhimeeskonnas debüteeris ta 2010. aastal.

2012. aasta juunis liitus ta Hispaania klubiga Madridi Atlético. Ta mängis klubi duubelmeeskonnas Hispaania tugevuselt kolmandas liigas. Aastatel 2014–2016 mängis ta laenul Hispaania esiliiga klubis Real Zaragoza.

2016. aasta juulis sõlmis ta lepingu Hispaania esiliiga klubiga Girona. Hooajal 2017–18 tõusis ta klubiga Hispaania kõrgliigasse. 2019. aasta septembris suundus ta laenule Sevillasse.

2020. aasta septembris sõlmis ta Sevillaga püsiva lepingu. 20. märtsil 2021 lõi ta Hispaania kõrgliigas Valladolidi Reali vastu mängu lõpuminutitel värava, tuues Sevillale 1:1 viigi.

Suvel 2023 liitus Bono ligi 21 miljoni euro eest Al Hilaliga.

Maroko jalgpallikoondises tegi Bunou debüüdi 15. augustil 2013 sõprusmängus Burkina Faso vastu. Ta on kuulunud Maroko koondisse 2017. ja 2019. aasta Aafrika rahvaste karikavõistlustel ning 2018. aasta maailmameistrivõistlustel. Lisaks kuulus ta 2012. aasta suveolümpiamängudel Maroko olümpiakoondisse.

## Viited
Mai Talvest

**Klara-Mai Talvest** (sünninimi **Klara-Mai Saviauk**, aastatel 1947–1967 kodanikunimi **Klara Lumet**; 17. märts (vkj 4. märts) 1909 Peterburi – 22. september 2001) oli eesti näitekirjanik.

Mai Talvest sündis Peterburis Putilovi tehase mudelsepa perekonnas, kasvas Pargolovo asulas Peterburi lähedal. Alates 1916. aastast elas Jõgeva ümbruses. Õppis Saduküla algkoolis 1919–1924 ja lõpetas 1929. aastal Tartu Tütarlaste Gümnaasiumi. Alates 1929. aastast töötas Tartus, esialgu müüjana, hiljem peamiselt raamatupidajana. 

1941–1944 oli ta evakuatsioonis Tatari ANSV-s, Stalingradi oblastis ja Moskvas, kus töötas peamiselt raamatupidajana. 1944–1946 oli tööl kaubanduses Tartus. Töötas 1946–1947 Rahva Hääle korrespondendina Tartus ja 1947–1949 toimetuses Tallinnas. 1950. aastal oli Nõukogude Õpetaja vastutav sekretär. Alates 1950. aastast oli kutseline kirjanik Tallinnas. NLKP liige oli ta aastatel 1949–1991, Kirjanike Liidu liige alates aastast 1950 ning Eesti Teatriühingu liige aastast 1957. Oli aastatel 1950–1965 Tallinna linnanõukogu saadik. Aastatel 1963–1984 oli Kirjanike Liidu ametiühingu esimees.

Mai Talvest on tuntud eelkõige näitekirjanikuna, tema komöödiad olid populaarsed ka rahva hulgas, neil oli oluline koht rahvateatrite repertuaaris. Raamatutena ilmus Talvesti näidenditest "Sookollid" (1954), kolme teost sisaldav "Lühinäidendeid" ("1957"), muusikaline komöödia "Tüli tühja asja pärast" (1960) ja kaheksat teost koondav "Näidendeid" (1969). Mai Talvest on avaldanud ka lühiproosat, tema näidendeid on tõlgitud mitmetesse võõrkeeltesse.

## Viited
Ohjad

**Ohjad** on valjaste külge kinnitatud pikk nöör või rihm, millega sai hobust või hobuseid tagantpoolt (veokist) juhtida.

Tööohjad valmistati varem tugevast nöörist, sõiduohjad olid tehtud nahkrihmast või kõladega kootud mustrlisest villasest paelast.

## Vaata ka
*aisad
*leid
*look
*rangid
*rangiroomad
*sedelgas 
*sorid
*trengid  
*valjad
 
## Viited

## Välislingid
*Ohjad, Eesti Rahva Muuseum
Rangiroomad

**Rangiroomad** (ka **roomad**) on rangide küljes paiknevad tugevad nahkrihmad, millega kinnitatakse look ja aisad.

## Vaata ka
*aisad
*leid
*look
*ohjad
*rangid
*sedelgas 
*sorid
*trengid  
*valjad
 
## Viited

## Välislingid
*Rangiroomad, Eesti Rahva Muuseum
Matt Hancock

**Matthew John David Hancock** (sündinud 2. oktoobril 1978 Chesteris) on Suurbritannia konservatiivne poliitik. Ta oli 9. juulist 2018 kuni 26. juunini 2021 Suurbritannia tervishoiu ja sotsiaalhoolduse minister.

Ta õppis Oxfordi Ülikooli Exeteri kolledžis ning lõpetas filosoofia, politoloogia ja majanduse 1. kursuse ning läks edasi Cambridge'i Ülikool Christ' kolledži, et saada magistrikraad majanduses.

## Välislingid
* Matt Hancocki veebileht
* Danya Bazaraa. Matt Hancock 'raced home to tell wife he was leaving night before aide kiss was reported'. Irish Mirror, 26. juuni 2021
Raul Tammet

**Raul Tammet** (16. aprill 1949 Tallinn – 25. juuni 2022) oli eesti filmi- ja teatrilavastaja.

Ta lõpetas 1972. aastal Tallinna Riikliku Konservatooriumi lavakunstikateedri näitlejana (V lend) ning 1979. aastal Moskvas Kõrgemad Stsenaristide ja Režissööride Kursused režissöörina.

Töötas 1972–1985 Tallinnfilmis assistendi ja režissöörina ning 1980–1984 ühtlasi Tallinna Riikliku Konservatooriumi lavakunstikateedris erialaõppejõuna.

Lavastanud Haapsalu teatris Randlane. Eesti Lavastajate ja Dramaturgide Liidu liige alates 2005. aastast.

Aastatel 1999–2001 oli ta Ridala vallavanem. 

2002–2005 töötas Tammet Novoloto mängusaali administraatorina ja 2003–2007 oli Haapsalu kultuurikeskuse piiskopilinnuse vanem, hiljem oli vabakutseline.

## Filmograafia
*"Kiri Giuliale" (1978, lühimängufilm) – režissöör, stsenarist
*"Soolo" (1979, lühimängufilm) – režissöör, stsenarist
*"Pulmapilt" (1980, lühimängufilm) – režissöör
*"Hooajal" (1980, dokumentaalfilm) – režissöör, stsenarist
*"Sinise taeva all" (1982, dokumentaalfilm) – kunstnik
*"Piim" (1982, dokumentaalfilm) – režissöör
*"Mono" (1982, dokumentaalfilm) – režissöör, stsenarist
*"Tartu maraton 1983" (1983, dokumentaalfilm) – režissöör, stsenarist
*"Küljetuul" (1983, telemängufilm) – režissöör
*"V. I. Lenini nimeline Kultuuri- ja Spordipalee" (1984, dokumentaalfilm) – režissöör

## Viited
Martín Guzmán

**Maximiliano Martín Guzmán** (sündinud 12. oktoobril 1982 La Platas) on Argentina majandusteadlane ja poliitik. Ta oli 10. detsembrist 2019 kuni 2. juulini 2022 Argentina majandusminister.

Ta on õppinud La Plata rahvusülikoolis, kus ta sai aastal 2005 majanduse bakalaureuseks ja aastal 2007 majanduse magistriks. Aastal 2013 sai ta Browni Ülikoolis majandusteaduse doktoriks.
Dmitri Postnikov

**Dmitri Vassiljevitš Postnikov** (vene keeles Дмитрий Васильевич Постников) oli Nõukogude Liidu sporditegelane. 

Postnikov oli komsomolitööl, hiljem sai spordifunktsionääriks. 1947. aastal juhtis ta augusti alguses Nõukogude Liidu delegatsiooni Haagis aset leidnud Rahvusvahelise Maleföderatsiooni (FIDE) 18. kongressil. Delegatsioon jõudis raskustega kohale alles kongressi viimasel päeval, astus samas FIDE liikmeks ja asus kaasa rääkima kavandatava maailmameistrivõistluste turniiri korraldusega seotud küsimusi.

1950. aastatel oli ta NSV Liidu Spordikomitee aseesimehi, kelle üheks tegevussuunaks oli kureerida spordikomitee maleosakonda (sisuliselt selle kaudu Üleliidulist Malesektsiooni). 

Aastatel 1969–1972 oli Postnikov NSV Liidu Maleföderatsiooni esimees. Pärast 1970. aastal Vancouveris peetud MM-veerandfinaalmatši, kus Mark Taimanov kaotas Robert Fischerile hävitava tulemusega 0:6, esines Postnikov järgmise kommentaariga: "Sellist häbiväärset lugu pole Nõukogude maletajad kunagi varem läbi elanud!" 

1972. aastal vahetult enne Spasski-Fischeri MM-tiitlimatši astus ta esimehe kohalt tagasi. Toona tema esimese asetäitjana töötanud Juri Averbahhi arvates nägi Postnikov ette Boriss Spasski kaotust ja püüdis ära hoida ebameeldivusi, mis matši kaotuse puhul temal kui föderatsiooni juhil kindlasti oleksid tekkinud.
 
## Viited
Chubuti provints

**Chubuti provints** on Argentina 1. järgu haldusüksus. Asub riigi lõunaosas 42. ja 46. lõunaparalleeli vahel. Piirneb läänes Tšiiliga.

Provints on nime saanud Chubuti jõe järgi, mis voolab umbes 800 km pikkusena provintsi keskosas.

Provints jaguneb 15 departemanguks ja 47 kohalikuks omavalitsuseks. Suurim linn on Comodoro Rivadavia.

## Viited

## Välislingid

*Provintsi koduleht
Pühalaul

**Pühalaul** ehk **proosatekstiline kirikulaul** on kolme prosoodilise parameetri: (1) kestuse ehk temporaalsuse, (2) valjuse ehk dünaamilisuse ja (3) kõrguse ehk intonatsiooni tähelepanelik vaatlemine Piibli ja liturgiliste tekstide lausumisel ja nende parameetrite märkamine ning nendega arvestamine meloodiajoonise kujunemisel ning selle esitamisel.

Vagadusliku määratluse kohaselt võib öelda, et pühalaul on põhiosas Piibli (valdavalt muutmata kujul) tekstide keskendunud või pühaliku veendumusega palvemeelne, enamjaolt ühehäälne ja üldjuhul instrumentaalsaateta (*a cappella*) muusikaline lausumine, püüdes alluda täielikult ja igakülgselt Jumala Sõna autoriteedile ning arvestades kasutatava keele eripärasid.
Teesuuoja

**Teesuuoja** on oja Tallinnas Pirita linnaosas.

Oja saab alguse Kloostrimetsas, kulgeb läbi Mähe asumi lõunaosa ning suubub Tallinna reidi Pirita asumis Pirita rannas.

Oja ametlik nimi kinnitati 2011. aastal. Nimi tuleneb asjaolust, et oja suudme läheduses ristuvad kaks teed – Randvere tee ja Merivälja tee.

## Viited
Bregenzi ringkond

**Bregenzi ringkond** on ringkond Austrias Vorarlbergis. See koosneb Bregenzerwaldi piirkonnast, Leiblachi orust ja Bodeni järve Austria osast.

Ringkonna halduskeskus on Bregenz.

## Haldusjaotus

## Viited
Ester Liblik

**Ester Liblik** (sündinud 25. septembril 1957) on eesti muusikapedagoog.

2004. aastast on ta Põlva Muusikakooli direktor.

Ta on ka Põlva Jakobi Kooli muusikaõpetuse õpetaja ja Maarja Kammerkoori koorijuht.

## Tunnustus
*2013 Jakob Hurda rahvuskultuuri auhind
*2019 Põlvamaa vapimärk

## Viited
Sorid

**Sorid**  on laia rinnarihmaga rihmrakmed, mida kasutatakse rangide ja loogata.

Olid hoburakendis kasutusel põhiliselt Põhja-Saksamaal, Poolas ja Leedus. Eestis olid nad vähe tuntud. Sorisid kasutati mõningal määral mõisate sõidurakendites, 19. sajandi lõpul võeti kasutusele ka jõukamate eesti talupoegade poolt.

## Vaata ka
*aisad
*leid
*look
*ohjad
*rangid
*rangiroomad
*sedelgas 
*trengid  
*valjad
 
## Viited
Oskarshamn

**Oskarshamn** on tiheasustusega paikkond Rootsis Kalmari läänis, Oskarshamni valla keskus.

Aastal 2010 elas seal 17258 inimest.

Oskarshamnis on sündinud arst ja kirjanik Axel Munthe.

## Viited

## Vaata ka
*Oskarshamni tuumaelektrijaam
Oskarshamni tuumaelektrijaam

**Oskarshamni tuumaelektrijaam** on tuumaelektrijaam, mis asub Rootsis, Oskarshamni linnast 30 km põhja pool.

Jaam pandi tööle 1972. aastal. 2000. aastatel on jaamaga olnud palju probleeme ning seda on järk-järgult hakatud sulgema.
Hugo Malmsten (noorem)

**Hugo Malmsten** (sündinud 12. veebruaril 2007) on eesti näitleja.

Ta on mänginud lasteseriaalis "Nöbinina" (2011–2012) Aadut, seriaalis "Kalevipojad" poiss Antit. Ta on olnud seriaalis "Mustad lesed" Artur ja Eesti täispikas multifilmis "Sipsik" Mart. Malmsten on mänginud ka aastal 2023 Eesti seriaalis “Papsid”.

## Isiklikku
Tema vanemad on näitlejad Mait Malmsten ja Harriet Toompere ning ta vend Franz Malmsten on samuti näitleja. Tema vanavanemad Hendrik Toompere seenior ja Maie Toompere ning Rein Malmsten, aga ka vanavanaisa Franz Malmsten ja vanavanaonu Hugo Malmsten olid näitlejad.

## Viited
Lont (nöör)

**Lont** oli köis või takkudest keerutatud jäme  nöör.
 
Eesti saartel immutati lont loomarasvaga läbi ja kasutati küünalde kõrval igapäevase valgustusvahendina. Ümber puupulga keritud ja põlema pandud rasvanöör asendas talvel küünalt pimedates ruumides liikudes ja toimetades.

## Viited

## Välislingid
*Lont, Eesti Rahva Muuseum
Lokspäri

**Lokspäri** (ka **loksperi)** on nõidade pidu ehk nõiasabat, ühtlasi koht, kus nõiad käivad kuradiga pidutsemas.
 
Tuntud eelkõige Saaremaa rahvapärimuses. Jõulu- või nääriööl lendavad nõiad (peamiselt lõugutite seljas) Kuramaale, Maksamerele või mõnda Saaremaa kõrvalisse kohta lokspärile, et seal kuradiga pidu pidada. 

See rahvapärimus on tulnud hilise laenuna saksa mütoloogiast, kus nime Blocksberg, mis on Harzi mäestiku kõrgeima tipu nimi, on juba 14. sajandil mainitud nõiasabati toimumise paigana.  

## Viited

## Välislingid
*Virmalised, loksberi sõitjad ja maksamerelised, Matthias Johann Eisen 
*Nõiad jn nende tagakiusamine. Päewaleht, 6 november 1923
Põlva keskväljak

**Põlva linna keskväljak** avati pidulikult 23. juunil 2018.

Projekteerisid Stuudio 2 Arhitektid OÜ ja Keskkonnaprojekt OÜ, ehitas YIT Infra Eesti AS. Projekti teostamist toetas Ettevõtluse Arendamise Sihtasutus programmi „Piirkondade konkurentsivõime tugevdamine" meetmest.

Keskväljaku näol sai Põlva kesklinn senise lagunenud tööstushoonete ala asemele paiga, kus on ruumi kaubandusele ja kohvikutele, esindusüritustele, aga ka sportlikule meelelahutusele. 

### Ajalugu
Põlva linnas varem keskväljakut olnud. Praeguse väljaku asemel oli kruusakattega planeerimata ja stiihiliselt kasutuses olev plats, kus kaks korda nädalas peeti ka turgu. Ajalooline kirikuküla keskus oli Põlva Maarja kiriku esisel platsil, kus praegu asuvad kaubandushooned.
Little Big

**Little Big** on vene *[[rave]]* bänd, mille asutasid 2013. aastal Peterburis laulja ja blogija Ilja Prussikin ja produtsent Alina Pasok  ja asub praegu Californias Los Angeleses. 

Bänd tegi debüüdi 1. aprillil 2013, kui avaldas oma esimese video “Every Day I Drinking”. Nad esinesid esimest korda 2. juulil 2013 Die Antwoord'is. Nad on reisinud Euroopas, Venemaal ja Põhja-Ameerikas. Teise albumi “Funeral Rave” andis bänd välja 19. detsembril 2015. aastal.

Koos Tommy Cashiga anti 2015 välja singel "Give Me Your Money".

Little Big saavutas viirusliku edu muusikavideo "Skibidi" avaldamisega 6. oktoobril 2018. Videos olev tants sai väga populaarseks üle maailma.

Bänd valiti osalema 2020. aastal Rotterdamis toimuma pidanud Eurovisiooni lauluvõistlusel lauluga "Uno".

## Diskograafia
* «With Russia From Love» (2014.)
* «Funeral Rave» (2015.)
* «Antipositive, Pt. 1» (2018.)
* «Antipositive, Pt. 2» (2018.)

## Viited

## Välislingid
* Ametlik koduleht
Gunnar Björnsson

**Gunnar Björnsson** (sündinud 1967) on islandi malekohtunik ja malefunktsionäär, rahvusvaheline arbiiter (1996).

Björnsson on Islandi Maleföderatsiooni president ja Euroopa Maleliidu asepresident.

Ta tegutseb ka malekohtuniku ja malevõistluste korraldajana; saanud FIDE-lt 2011. aastal rahvusvahelise organisaatori nimetuse. 2020. aastal oli Reykjavíki lahtise turniiri turniiridirektoriks.

## Välislingid
*Gunnar Björnsson FIDE andmebaasis
Andri Baumeister

**Andri Baumeister** (ukraina keeles Андрій Олегович Баумейстер; sündinud 1970. aastal Kiievis) on ukraina filosoof ja filosoofia populariseerija.

Ta on professor Kiievi Tarass Ševtsenko nimelises Rahvusülikoolis. Filosoofiliste vaadete poolest on ta uustomismi voolu esindaja. 

Baumeister õppis aastatel 1983–1988 Tarass Ševtšenko nimelises kunstikoolis. Kuni 1992. aastani töötas ta kunstnik-kujundajana ja tegeles iseseisvalt filosoofiaga. Aastatel 1992–1997 õppis ta ülikoolis filosoofiat. 1998. aastal stažeeris ta Münchenis  Hans Maieri juhendamisel. 2001. aastal kaitses ta kandidaadiväitekirja. 2015. aastal kaitses ta doktoriväitekirja. 2016. aastast on ta aktiivne filosoofia populariseerija, avaldab oma materjale blogis ja YouTube'is.

## Viited
Theódoros Tsormpatzoglou

**Theódoros Tsormpatzoglou** (kreeka keeles Θεοδωρος Τσορμπατζογλου; sündinud 4. veebruaril 1972 Thessaloníkis) on kreeka maletegelane.

Tsormpatzoglou on 2014. aastast Euroopa Maleliidu peasekretär.

Ta õppis maletama kaheksa-aastaselt. 1987. aastal täitis meistrinormi. Ta tegutseb ka maletreeneri ja malevõistluste korraldajana; saanud FIDE-lt 2010. aastal FIDE treeneri ja  2011. aastal rahvusvahelise organisaatori nimetuse.

Lisaks kreeka keelele valdab ta inglise ja vene keelt.

## Välislingid
*Theódoros Tsormpatzoglou FIDE andmebaasis
Adonis Georgiadis

**Spyridon-Adonis Georgiadis** (kreeka keeles *Σπυρίδων-Άδωνις Γεωργιάδης*; sündinud 6. novembril 1972 Ateenas) on Kreeka poliitik, ta on aastast 2016 paremtsentristliku erakonna Uus Demokraatia aseesimees. Ta oli aastatel 2013–2014 Kreeka tervishoiuminister. Ta on 9. juulist 2019 Kreeka arenguminister.

Ta sündis aastal 1972 Ateenas. 15-aastaselt töötas ta oma isa raamatukaupluses. Ta on lõpetanud Ateena ülikooli filosoofiateaduskonna ajaloo- ja arheoloogia osakonna.

Ta oli 25. juunist 2013 kuni 10. juunini 2014 Kreeka tervishoiuminister.

9. juulist 2019 on ta Kreeka arenguminister.

## Isiklikku
Ta on aastast 2009 abielus muusiku Eugenia Manolidesiga, neil on kaks ühist poega (sündinud 2005 ja 2014).

## Välislingid
* Adonis Georgiadise koduleht (kreeka keeles)
Berkshire'i maakond

**Berkshire'i maakond** (*Berkshire County*) on maakond USA-s Massachusettsi osariigi lääneosas. Piirneb Vermonti, New Yorgi ja Connecticuti osariigiga.

Maakonna halduskeskus ja suurim linn on Pittsfield.

Maakonna pindala on 2450 km&sup2;, millest 52 km&sup2; moodustab veepindala.

Elanike arv oli 2010. aasta rahvaloenduse järgi 131 219. Aastal 2000 oli elanike arv 134 953.

## Ajalugu
Maakonna põliselanikud on mohikaanlased, kes elasid seal 18. sajandi alguseni. Berkshire'i maakond moodustati 24. aprillil 1761. aastal Hampshire'i maakonna osast.

## Välislingid
Nicolás Trotta

**Nicolás Alfredo Trotta** (sündinud 20. jaanuaril 1976 Buenos Aireses) on Argentina poliitik, ta kuulub peronistliku erakonna *[[Partido Justicialista]]* ridadesse. Ta oli 10. detsembrist 2019 kuni 20. septembrini 2021 Argentina haridusminister.

Ta sündis aastal 1976 Buenos Aireses. Ta on lõpetanud Belgrano ülikooli.

Ta oli 10. detsembrist 2019 kuni 20. septembrini 2021 Argentina haridusminister.
Andri Taran

**Andri Taran** (ukraina keeles Андрій Таран, sündinud 4. märtsil 1955 Oderi äärses Frankfurdis) on Ukraina diplomaat, sõjaväelane ja poliitik.

## Riigi teenistuses
Ta oli 2015. aasta detsembrist kuni 2016. aasta aprillini Ukraina maavägede ülema esimene asetäitja. 

Ta oli alates 4. märtsist 2020 kuni 3. novembrini 2021 Ukraina kaitseminister. 

Alates 4. maist 2022 kuni 21. detsembrini 2024 oli ta Ukraina suursaadik Sloveenias.

## Auastmed
* kindralleitnant

## Viited

## Välislingid
* Данило Пылыпчук Министерство обороны: "профессионалы" против "реформаторов" - Zn.ua, 09.04.2020
* Министерство обороны отреагировало на критическую публикацию ZN.UA - Zn.ua, 11.04.2020
Suudim

**Suudim** on puhkpillimängu huuletehnika.  

Suudim ning õige hingamine annab pillile ilusa ja kõlava tooni igas registris ja dünaamikas. Suudimi seadmisel arvestatakse õpilase individuaalseid füüsilisi omadusi. Parima kõla saavutamiseks tehakse huulte ümbruse lihaste ja õhujoa suunamise harjutusi.    

## Viited
Ivan Sokolov

**Ivan Sokolov** (sündinud 13. juunil 1968 Jajces Bosnia ja Hertsegoviina SV-is) on Bosnia päritolu Hollandi maletaja, maletreener, malefunktsionäär ja maleliteraat, rahvusvaheline suurmeister (1987), FIDE vanemtreener (2015).

Sokolov on Europopa Maleliidu üks viiest viitsepresidendist.

1993. aastal emigreerus Sokolov Hollandisse, kus abiellus hollandlannaga. 1995. ja 1998. aastal tuli ta Hollandi malemeistriks. Rahvusvahelistel malevõistlustel esindas ta aastatel 1993–2002 ja 2009–2010 Bosnia ja Hertsegoviinat ning 2002–2009 ja 2010. aastast Hollandit.

Aastail 2013–2016 oli ta AÜE maletaja Salem Salehi treener ning juhendas Ühendemiraatide rahvusmeeskonda. 2016. aastal läks ta Iraani malemeeskonna treeneriks, kus asus koostööle Alireza Firouzjaga. 2022 palgati ta juhendama Usbekistani meeskonda.

## Karjäär

Maletajana võitis ta 1987. ja 1993. aastal Vidmari mälestusturniiri. Suurmeistriks sai ta 19-aastaselt 1987. aastal. Aasta varem oli ta FIDE-lt saanud rahvusvahelise meistri nimetuse. 1988. aastal tuli ta Jugoslaavia FSV malemeistriks.

Juulis 1993 Bielis peetud FIDE MM-i tsoonidevaheliselt turniirilt (74 osavõtjat) kvalifitseerus FIDE pretendentide turniirile 10 paremat. Sokolov jäi jagama sel turniiril 10.–15. kohta (koos Viswanathan Anandi, Aleksejs Širovsi ja Vassõl Ivantšukiga, eespool Lajos Portischist, Jaan Ehlvestist ja Veselin Topalovist), kuid koefitsientide alusel jäi 15. kohale ja edasipääsukohta ei saanud. Detsembris 1993 Groningenis peetud PCA maailmameistrivõistluste valikturniiril (54 osavõtjat) kvalifitseerus PCA pretendentide turniirile seitse paremat. Sokolov jäi sel turniiril jagama 8.–19. kohta (koos Širovsi, Judit Polgári, Ehlvesti ja teistega, eespool Topalovist ja Viktor Korchnoist).

1998. aastal mängis Sokolov Pärnus Paul Kerese mälestusturniiril (kuue osavõtjaga kaheringiline tugevakoosseisuline turniir), kus jäi Lembit Olliga jagama 5.–6. kohta. Aastavahetusel 1998/1999 võitis ta Hastingsi turniiri (edestades teiste seas tulevast FIDE maailmameistrit Ruslan Ponomarjovi).

## Võistkondlik esinemine
Sokolov on mänginud 12 maleolümpial: Jugoslaavia (1988, 1990), Bosnia ja Hertsegoviina (1992–2000) ja Hollandi (2002–2006, 2012) võistkonna koosseisus. Euroopa võistkondlikel meistrivõistlustel võitis 1989. aastal Haifas Jugoslaavia võistkonna koosseisus hõbemedali ja 2005. aastal Göteborgis Hollandi võistkonna koosseisus kuldmedali.

## Välislingid

*Ivan Sokolov FIDE andmebaasis
Mikk Pärnits

**Mikk Pärnits** (sündinud 3. septembril 1985 Uulus) on eesti  kirjanik, tõlkija ja kultuurikriitik.

Pärnits lõpetas 2004. aastal Pärnu Raeküla Gümnaasiumi.

Ta on olnud seotud rühmitustega Nihilist. On kirjutanud teravas sõnastuses eesti rahvuslust ja patriarhaalsust  ründavat kultuurikriitikat. Jooksvalt avaldab Pärnits oma tekste võrguressursis Patreon: "Selle asemel, et paigutada oma loomingut ning kirjutisi erinevatesse Eesti ajakirjandus- ja meediaväljaannetesse, alustasin ma oma Patreoni leheküljega".

18. augustil 2020 anti Mikk Pärnitsale vägivallaennetuse auhind Instagrami kampaania "See pole okei" algatamise eest. Päev hiljem teatas justiitsminister Raivo Aeg, et see toimus auhinna statuuti rikkudes ning seega oli Pärnitsale auhinna andmine tühine. Auhinna statuut näeb ette, et auhinnakomisjon esitab auhinna saajad ministrile kinnitamiseks, aga seda ei tehtud. Kogu temaatika pälvis palju meediatähelepanu.. 

Meedias on kajastust leidnud Mikk Pärnitsa üleskutse Sirje Kiinile "putsi minna". Oma kommentaari jätkuks kinnitas Pärnits, et "soovita[b] endiselt kõikidel russofoobiat, homofoobiat [või] rassismi eitavaid vanureid hooga putsi saatma."

21. augustil kinnitas justiitsminister Raivo Aeg autasustamise käskkirja, kuid ühe erandiga: Pärnitsa osas lükkas ta komisjoni ettepaneku tagasi. Mikk Pärnits oli presidendi tänuüritusel oma riietuse ja kõnega ning ka varasemate väljaütlemistega poleemikat tekitanud.

Auhinnatseremoonial peetus kõnes nimetas Mikk Pärnits Eesti perekonda "lapse ja ka täiskasvanud naise jaoks kõige ohtlikumaks paigaks" ja väitis, et "traditsiooniline perekond on lapsele kõige ohtlikumaks kohaks".

## Ilmunud raamatud
* Näiv on jääv (lühijutud) 2005.
* Hundikutsikaeetika  2009.
* Peremees ja parasiit, ehk, Armastuslugu lastele. 2013.
* Symboolne eesti pimedus  2014.
* Kaotaja 2014.
* Külmad on nende nimed 2015.
* Nihilist.fm. Final cut 2017.
* Kõikide asjade valgus 2019.
* Must Mägi 2019.

## Tõlkinud
* Kondenseeritud kaos : [sissejuhatus kaosmaagiasse] / Phil Hine 2009.
* Liber Kaos / by Peter J. Carroll .2006.
* Necronomicon - võimalikkuse lubatus. 2007. 
* Saatanlikud pühakirjad / Peter H. Gilmore.    

## Viited
Otsahöövel

**Otsahöövel** on metallist käsihöövel väikese lõikenurgaga otskiudu hööveldamiseks. Tavaliselt on nende lõiketera 20° nurga all. 


## Ajalugu
Enamus otsahöövleid, mis on tehtud enne 19. sajandit, olid valmistatud rauast, vähesed olid puidust. Rauda eelistati seetõttu, kuna puit kulus kiiremini. Metalli kasutati otsahöövlite valmistamiseks nende väiksuse tõttu, sest nende konstrueerimisel metallist on hind odavam, kui mõne muu suurema höövli valmistamisel. Stanley tegi esimese “otsahöövli” No. 9 1970. aastal. Kümne aasta jooksul on jõudnud müügile lai valik erinevaid otsahöövleid ning valik aina kasvab. 


## Ehitus
Otsahöövel koosneb höövlipakust ehk korpusest, selle tallast ning sellest välja ulatuvast väikse nurga all olevast terast. Höövli tera saab reguleerida küljelt küljele ning samuti ka tema lõikesügavust. Tera kinnitab paika metallklapp või kiil. 



## Kasutus
Otsahöövlit kasutatakse otste ja nurkade hööveldamiseks, sest selle tera on madala nurga all, mis lubab höövli teral tõhusamalt puitu hööveldada. 

Otsahöövlil on ka teisi kasutusi puidutöös. Tihti kasutatakse seda puidu “puhastamiseks”, kasutades höövlit laastude eemaldamiseks, et üks detail sobiks teisega kokku. Samuti faasitakse sellega puidudetailide nurki, eemaldatakse liimi jäänuseid ning sae jälgi. 

Otsahöövli kasutamisel hoitakse seda kinni servadest sõrmede ja pöidlaga nii, et tagumine osa on peopesas. Höövlit liigutades tuleb höövli esimesele osale teise käega survet avaldada. 



## Viited:
Kalasabatapp

**Kalasabatapp** on puitseotis (tapp), mis koosneb trapetsikujulisest tapikeelest ja keelepesast.

Kalasabatappidel peetakse kõige optimaalsemaks kaldenurgaks lehtpuu puidul 1:8 ja okaspuu puidul 1:6. Tihti kasutatakse kalasabatappe sahtlite, karpide ja mööbli valmistamisel, sest see on tugev seotis ja jätab ilusa mustri.

## Kalasabatappide liigid
**Läbiv kalasabatapp** on tapiliik, kus tapikeeled jäävad mõlema detaili nurgas nähtavaks.

**Läbiv kahekordne kalasabatapp** koosneb ühest kalasabatapist, millest on välja lõigatud uus tapp. Eelnevast tapist jääb alles umbes 4 mm.

**Poolpeidetud kalasabatapp** on selline kalasabatapp, mida kasutatakse sahtlite ja karpide esinurkade kinnitamiseks nii, et tapiseotis jääb suletud asendi puhul varjatuks.

**Peidetud kalasabatapp** sarnaneb konstruktsioonilt läbiva kalasabatapiga, aga erineb selle poolest, et seotis on detaili või elemendi sisse peidetud 45-kraadise eerungnurgaga.

**Kaldkalasabatapi** erinevus seisneb selles, et selle tapid on töödeldud kalde alla.

## Kalasabatappide valmistamine
Algselt valmistati tappe peitli ja kirvega. Tänu tööstusrevolutsiooni arenguga tulid uued ja paremad töötlemisviisid. Tänapäeval võib kalasabatappide valmistamiseks kasutada valmisrakist või kopeerrõngast, mille abil saab kalasabatapid kiirelt ja lihtsalt valmis freesida.

## Viited
Julia Ryjanova

**Julia Ryjanova** (sünninimi **Julija Galjanina**; vene keeles Юлия Рыжанова *Julija Rõžanova*; sündinud 15. mail 1974 Orenburgis) on vene päritolu Austraalia maletaja, maletreener ja malekohtunik, naiste suurmeister (2000). 

Ryjanova  jagas 2000. aastal Venemaa naiste meistrivõistlustel 2.–6. kohta. 2001. aastal mängis ta Moskvas nokautsüsteemis peetud naiste maailmameistrivõistlustel (64 osavõtjaga turniir), kus sai turniiritabelis 45. asetuse. Kaotas avaringis Tatjana Grabuzovale ja langes edasisest konkurentsist välja.

Ta mängis 2015. aastal Austraalia lahtisel turniiril, kus võisteldes koos meesmaletajatega jagas 4.–12. kohta (võitis Hiina suurmeister Ni Hua). 2019. aastal tuli ta nii Austraalia kui ka Austraalia ja Okeaania naiste malemeistriks.

Ryjanova esines 2018. aastal Austraalia naiskonna koosseisus (mängis teisel laual) Bathumis naiste maleolümpial.

Ta tegutseb ka treeneri ja kohtunikuna. FIDE-lt on ta saanud FIDE treeneri nimetuse. 2003. aastal asus treenima Katari malenaiskonda ja alates 2008. aastast oli Katari olümpianaiskonna kapten. Aastatel 2017–2019 oli ta Victoria  osariigi välkmale meistrivõistlustel peakohtuniku asetäitja.

## Viited

## Välislingid
*Julia Ryjanova FIDE andmebaasis
Kahepuu vibu

**Kahepuuvibu.** Vaata ka lamineeritud vibu, laminated bow . Kahepuuvibu kuulub samasse klassi lamineeritud vibudega. Lamineeritud vibu eristab komposiitvibust üht tüüpi eriomadustega materjali kasutamist vibu konstruktsioonis. Komposiitvibud on aga sobitatud kokku erinevatetest materjalides. Peamiselt on nendeks sarv, puit, luu. Kahepuuvibul on nendeks kaks erineva mehaanilise ja struktuurse omadusega puu liiki. Kahepuuvibu kasutus oli laialt levinud Põhja-Euraasia rahvaste juures alates neoliitikumist, kuni 20. sajandi alguseni. Traditsioonilise vibu harrastajate juures säilib selliste vibude valmistamine ja kasutamine aga tänaseni. 

**Ajalugu.** Vanimad arheoloogilised leiud, mis viitavad kahepuuvibu kasutusele pärinevad Jaapanist ja dateeritakse keskmisesse Jomoni perioodi 2500–1500 eKr.. Soomest pärinevad leiud on dateeritud aga 2.-3. sajandisse. . Loode-Venemaalt leitud vanimad kahepuuvibud pärinevad Novgorodi 10. sajandi kihistust. Eestist on leitud ainukesed arvatava kahepuuvibu katked Lõhavere linnuse arheoloogilistel kaevamistel linnuseõuel asetsenud kaevust. Vibu katke on dateeritud 14. sajandisse. Kahepuuvibud olid Põhja-Euraasia rahvaste juures aktiivses kasutusel veel 19. sajandi lõpus. 19. sajandi Soomest lähtunud etnograafiliste ekspeditsioonide käigus koguti rohkelt informatsiooni meie sugulasrahvuste juurest. Oluliseks allikaks on Soome etnograafi Uuno-Taavi Sireliuse kogutud vibud ja nende kirjeldused.  Kahepuuvibu valmistamise oskus säilis hantide juures veel 20. sajandi alguses . Jaapanis on see aga tänaseni katkematu käsitöö traditsioon .  

**Tehnoloogia.** Põhja-Euraasias levinud kahepuuvibu on valmistatud kahest puuliigist. Peamiselt on nendeks kask ja mänd. Kõhu materjalina kask aga vibu kaare seest mänd. Männi puit peab olema oskuslikult valitud (joonis 1). Selleks sobib vaid tiheda räniga puusüü. Puit eraldatakse koorealuste pindudena ja liimitakse kalaliimiga pinge all kokku. Soome-Ugri rahvastele on omane lisada toominga puust vastukaart rõhutavad nn vibu sarved, mis annavad vibule lisahoogu juurde. Osadele arktilistele rahvastele on aga omane need kaared aurutamise teel tekitada. Vibunööri kinnituskohad tugevdatakse põdra kõõlustega. Kõõlused ja kalaliim ei ole eriti niiskusekindlad. Et vältida vibu lagunemist mässitakse või kaetakse vibu kasetohuga. Kasetohu, kui isoleeriva kihi kasutamine oli laialt levinud Euraasias ja traditsioonilise vibu valmistamise tehnoloogiana ka täna veel Koreas ja Hiinas kasutusel. Eespool nimetatud vibud on aga juba *komposiitvibud*, mille kõhu osa on sarvest.

## Viited
Lihvija

**Elektriline lihvija** on tööriist, millega saab kiirelt ja lihtsalt vajalikud pinnad nõutavalt siledaks töödelda. Lihvijaid kasutatakse ka laki ja värvi eemaldamiseks, metall- ja puitdetailide töötlemiseks, poleerimisel vajaliku läike saavutamiseks.

## Lihvijate tüübid

* Lintlihvija
* Ekstsentriklihvija
* Taldlihvija
* Kolmnurklihvija
* Otslihvija
* Torulihvija
* Poleerija
* Nurklihvija
Tähtvõti

**Tähtvõti** on tööriist, mida kasutatakse kruvide lahti  ja kinni keeramiseks.

Tähtvõtmeid kasutatakse jalgrataste pidurisüsteemide ja teiste erilahendusi nõudvate süsteemide monteerimiseks. Tähtvõtme eelis on võtmepea kuju, mis tagab tugevavama jõumomendi, samuti kahjustab vähem kruvipeasisu.  

### Liigitus

Tähtvõtmed jagunevad vastavalt võtmepea kujule ja suurusele.

## Viited
Universaalsaag

**Universaalsaag** ehk **tiigersaag** on elektriline puidu, metalli või muu materjali lõikamiseks kasutatav tööriist, mille lõikeosaks on terasleht. Lõikamiseks liigub lõiketera edasi-tagasi. Seda tüüpi saagi kasutatakse peamiselt ehitus- ja lammutustöödel.

## Terad
Kasutatava tera valik sõltub lõigatavast materjalist. Levinumad on metalli, puidu, kipsi ja kivi jaoks mõeldud lõiketerad.
Põll (kajaki kate)

**Põll** ehk pritsmepõll on kajaki kate, mis kinnitatakse kokpiti avale ja sõudja keha ümber. 

Põll võimaldab kajakiga sõita ka merel, sest lained ei pritsi vett kajakki (enamik kanuu tüüpe meresõiduks ei sobi, sest on pealt avatud).

## Viited
Rudolf Lukas

**Rudolf Lukas** (11. oktoober 1886 Nagyvárad (nüüd Oradea) – 22. veebruar 1938 Praha) oli Austria-Ungari ja Tšehhoslovakkia sõjaväelane (major, 1935).

Ta teenis 1909–1918 91. jalaväerügemendis ja osales esimeses maailmasõjas (kapten, 1918). 1919. aastast teenis ta Tšehhoslovakkia sõjaväes. Abiellus 1918 Anna Marie Baueriga. 1932. aastal osales Vahva sõduri Švejki sõprade seltsi asutamises.  

## Välislingid
*http://honsi.org/svejk/?lang=en&page=who#Lukas
Padrunvõti

**Padrunvõti** on toruvõtme erivorm.

Padrunvõtit keeratakse eraldi 4-kandilise adapteriga käepidemega.

Tollimõõdus adapteriga jaotatakse padrunvõtmeid 1/4 tolli, 1/2 tolli, 5/8 tolli jne.
Sokk (riietusese)

**Sokk** on labajalga ja pahkluud kattev, kuni poolde säärde ulatuv silmkoeline paariline riietusese.

Sokke kantakse tavaliselt jalanõude sees. Suusatajad kasutavad teist paari sokke ka suusasaapa peal, kui ilm on väga külm. 

Muinasajal valmistati sokke loomanahast või villast. Kudumismasinatega hakati sokke valmistama 19. sajandil.

## Vaata ka
* kompressioonsokid
* jalarätt

## Viited
Diamond Princess

**Diamond Princess** on Suurbritannia lipu all seilav ristluslaev, mida omab ja opereerib Princess Cruises.

5. veebruaril 2020 pandi laev Yokohama sadamas karantiini seoses COVID-19 puhanguga laeval.